Okresná prokuratúra Liptovský Mikuláš 
Tomášikova 5, 031 80 Liptovský Mikuláš 1 	

Sp. zn. : 2 Pv 25/13/5505	Liptovský Mikuláš, 18.4.2013
EEČ : 2-39-167-2013

U Z N E S E N I E

Trestná vec:	obvinený XXXXX  
Prečin:	Krádež podľa § 212 odsek 2 písmeno a Trestného zákona číslo 300/2005 Zbierky zákonov v znení zákona číslo 246/2012 Zbierky zákonov

Rozhodol: 	prokurátor Okresnej prokuratúry Liptovský Mikuláš
Podľa § 220 odsek 1 Trestného poriadku schvaľujem zmier uzavretý medzi: 
obvineným:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
	povolanie: spojár
a
poškodenými:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
2.	XXXXX 
	sídlo organizácie: XXXXX, XXXXX XXXXX, Slovensko
Obsahom zmieru je:
a.	Výška nahradenej škody alebo škody, na náhradu ktorej sa obvinený zaviazal: 695,54 € 
b.	Peňažná suma určená na všeobecne prospešné účely: 100,00 € 
c.	Konkrétny adresát peňažnej sumy určenej na všeobecne prospešné účely: Rodičovské združenie pri ZŠ E. M. Martákovej, občianske združenie XXXXX 
d.	Suma odovzdaná štátu na peňažnú pomoc obetiam trestnej činnosti: 50,00 € 

a súčasne podľa § 215 odsek 1 písmeno g) Trestného poriadku zastavujem trestné stíhanie obvineného
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
	povolanie: spojár
realizované policajtom Obv.odd. PZ XXXXX pod spisovou značkou ORP-XXXXX-2012.
	Dňa 14. 12. 2012 okolo 24.00 hod. v obci XXXXX, okres XXXXX pri pohostinstve U Urbana päsťou rozbil okno dverí spolujazdca na motorovom vozidle zn. Fiat Uno, ev. č.: XXXXX a cez vzniknutý otvor z vozidla odcudzil kožený kufrík, v ktorom sa nachádzali osobné veci XXXXX, a to čašnícka peňaženka, kalkulačka zn. Casio HL 815, dezodorant zn. Avon Man Extra fresh a mobilný telefón zn. Nokia 6303c a veci patriace spoločnosti SAD LIORBUS, a. s., XXXXX, XXXXX, a to tržba vo výške 454,19 €, digitálna karta TCHG-tafograf autobusu, karta EMTES - karta do strojčeka lístky autobusu, karta TANKER - karta na tankovanie pohonných hmôt a zväzok 4 kľúčov s diaľkovým ovládaním a čipom, čím spôsobil XXXXX škodu odcudzením vo výške 68,- € a škodu poškodením okna motorového vozidla vo výške 55,- € a spoločnosti SAD LIORBUS, a. s., XXXXX škodu odcudzením vo výške 572,54 €

Odôvodnenie: 
Poverený príslušník Obvodného oddelenia PZ XXXXX  uznesením ORP-XXXXX2012 zo dňa 04. 01. 2013 vzniesol obvinenie XXXXX za prečin krádeže podľa § 212 ods. 2 písm. a/ Trestného zákona, ktorého sa dopustil spôsobom popísaným vo výrokovej časti tohto uznesenia. 
Zo spisového materiálu som zistil, že v predmetnej veci  sa  koná  o prečine, na  ktorý zákon ustanovuje trest odňatia slobody, ktorého horná hranica neprevyšuje hranicu stanovenú v ustanovení § 220 odsek 1 Trestného poriadku.
	Obvinený a poškodení uzavreli dňa 16. 04. 2013 zmier, v rámci ktorého obvinený vyhlásil, že spáchal skutok, za ktorý je stíhaný.  
Poškodený XXXXX vyhlásil, že obvinený mu spôsobil škodu vo výške 40,- €, ktorú mu nahradil v plnom rozsahu. Poškodená spoločnosť SAD LIORBUS, a. s., XXXXX vyhlásila, že obvinený im spôsobil škodu vo výške 572,54 €, ktorú im dňa 17. 12. 2012 v plnej výške uhradil.
Do pokladne Okresnej  prokuratúry v Liptovskom Mikuláši zložil obvinený XXXXX peňažnú sumu vo výške 100,- €,  z ktorej chce poukázať na peňažnú pomoc  obetiam trestnej činnosti peňažnú sumu vo výške 50,- € a peňažnú sumu vo výške 50,- € v prospech Rodičovské združenie pri ZŠ E. M. Martákovej, občianske združenie, Nábrežie 4. apríla, XXXXX.
Táto suma je primeraná závažnosti spáchaného trestného činu.  
	Obvinený a poškodení s týmto spôsobom vybavenia veci vyslovili súhlas. 
 Vzhľadom na povahu a závažnosť spáchaného činu, na mieru akou bol trestným činom dotknutý verejný záujem, na osobu obvineného (doposiaľ nebol súdne trestaný) a na jeho osobné a majetkové pomery som dospel k záveru, že takýto spôsob rozhodnutia je dostačujúci. 
Preto som rozhodol  tak, ako je uvedené vo výrokovej časti tohto uznesenia.

Poučenie: 
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Marian Vagač
prokurátor